
    Referat de aprobare
privind modificarea H.C.L NR. 229/25.09.2024 în ceea ce privește vânzarea directă, cu plata în rate, a terenului în suprafață de 304 mp din Drobeta Turnu Severin, strada Șincai, nr. 64 identificat prin NC 6714, către domnul Nistoran Alin Nicolae și doamna Nistoran Mariana

1) Motivul emiterii actului administrativ cu caracter individual
Prin Contractul de concesiune nr. 606/14.08.2007, domnul Nistoran Alin Nicolae a dobândit un drept de folosință, prin concesiune, asupra terenului în suprafață de 304 mp situat în Drobeta Turnu Severin, strada Șincai, nr. 64.
Prin Cererea nr.  44656/18.11.2024  solicită cumpărarea suprafeței concesionate cu plata în rate,
 redevența fiind achitată integral.
Din Extrasul de carte funciară nr. 28596/23.07.2024, rezultă că imobilul teren situat în Drobeta Turnu Severin, Str. Șincai, nr. 64, identificat cu NC 6714, are suprafața de 304 mp și face parte din domeniul privat al Municipiului Drobeta Turnu Severin.
Din Procesul verbal de constatare privind stadiul fizic de execuție a construcției aferente investiției nr. 8/23.07.2024 și Procesul-verbal de recepție parțială rezultă că lucrarea prevăzută în Autorizațiile de construire nr. 14/19.01.2002, nr. 48/07.03.2006, respectiv nr. 778/13.11.2018, a fost finalizată în proporție de 40%.
 Conform Raportului de evaluare nr. 52T/05.08.2024, întocmit de către evaluatorul autorizat A.N.E.V.A.R. ing. Octavian Bordei, valoarea imobilului teren din Drobeta Turnu Severin, Str. Șincai, nr. 64, în suprafață de 304 mp, este de 209.180 lei (42.037 euro),  iar valoarea unitară este  de 138,28 euro/mp.
Ca urmare a stabilirii prețului de vânzare prin H.C.L Dr. Tr. Severin nr. 206/29.08.2024, prin care afost aprobat Raportul de evaluare menționat, petentului i-a fost comunicat că are un drept de preemțiune la cumpărare la prețul de 209.180 lei (42.037 euro), iar aceasta prin Adresa nr. 44656/18.11.2024  arată că este de acord să achiziționeze imobilul în condițiile precizate mai sus, cu plata în rate a prețului, cu un avans de 31.400 lei, adică 6310 euro, restul de preț urmând a fi achitat în rate egale lunare, plătibile până în ultima zi lucrătoare a fiecărei luni, în termen de 5 ani, la care se adaugă o dobândă anuală de 4%.
Având în vedere situația de fapt și de drept, raportat la necesitatea aducerii de lichidități la bugetul local, precum și la dispozițiile art. 84 alin. 4 din OUG nr. 57/2019 privind Codul administrativ,  unde se arată că ,,Autonomia locală privește organizarea, funcționarea, competența și atribuțiile autorităților administrației publice locale, precum și gestionarea resurselor care, potrivit legii, aparțin comunei, orașului, municipiului sau județului, după caz.” coroborat cu dispozițiile art. 364 din același act normativ, propunem vânzarea imobilului teren, cu plata în rate, situat în Drobeta Turnu Severin, strada Șincai, nr. 64, NC 6714 către domnul Nistoran Alin Nicolae și doamna Nistoran Mariana pentru un preț de 209.180 lei (42.037 euro), iar pe cale de consecință propunem modificarea art. 1 din H.C.L. nr. 229/25.09.2024 astfel:
 (1) se aprobă vânzarea directă, cu plata în rate, a imobilului teren în suprafață de 304 mp, situat în Drobeta-Turnu Severin, strada Șincai, nr. 64, identificat prin NC 6714, către domnul Nistoran Alin Nicolae și doamna Nistoran Mariana pentru un preț de 209.180 lei, adică 42.037 euro, cu un avans de 31.400 lei, adică 6310 euro, restul de preț urmând a fi achitat în rate egale lunare, plătibile până în ultima zi lucrătoare a fiecărei luni, în termen de 5 ani, la care se adaugă o dobândă anuală de 4%.

  (2) În caz de neplată a 6 (șase) rate scadente de către cumpărătorul imobilului, vânzătorul va putea cere executarea silită asupra bunurilor și evacuarea deținătorului în condițiile legii.

   (3) Până la achitarea integrală a prețului, imobilul cumpărat nu poate fi înstrăinate fără autorizarea prealabilă a vânzătorului. Vânzătorul iși garantează încasarea prețului prin înscrierea ipotecii asupra bunului imobil la valoarea egală cu suma rămasă de achitat.

               2)   Schimbări preconizate
       Nu este cazul.

3) Impactul socio-economic al proiectului de act administrativ individual
      Proiectul de hotărâre nu are un impact negativ din punct de vedere macroeconomic, al mediului concurențial și al domeniului acordării ajutoarelor sociale, al mediului de afaceri sau asupra mediului înconjurător. În ceea ce privește sarcinile administrative proiectul de hotărâre are implicații înspre minimum față de sarcinile administrative din prezent, pentru funcționarii Direcției Patrimoniu.

4) Impactul financiar asupra bugetului local, atât pe termen scurt, pentru anul curent, cât și pe termen lung 
       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea serviciilor de evaluare, în suma de 650 de lei, urmând a fi recuperată de la cumpărător, anterior semnării contractului de vânzare-cumpărare în formă autentică.

 5) Efecte ale adoptării hotărârii consiliului local asupra legislației în vigoare 
       Nu este cazul.

6) Consultările efectuate în vederea elaborării proiectului de act administrativ cu caracter normativ individual
        Nu este cazul.

 7) Activități de informare publică privind elaborarea şi implementarea actului administrativ individual
       Hotărârea Consiliului Local va fi adusă la cunoștința publicului potrivit procedurii legale, respectiv publicarea pe site-ul www.primariadrobeta.ro

8)  Implementarea dispozitivului hotărârii
         Ducerea la îndeplinire a dispozitivului hotărârii consiliului local, adoptate, revine Direcției Economice și Direcției Patrimoniu.




INIȚIATOR,
VICEPRIMAR                                                       
CRISTIAN MURĂ
 
               
          


Acest document contine date cu caracter personal prelucrate un conformitate cu prevederile Regulamentului (UE) nr.679/2016

